[{"text_idx": "#000002", "text": "O\u0302l rifynnau / Back issues"}, {"text_idx": "#000004", "text": "Mae casgliad 2022 Penrhyn-coch at Gymorth Cristnogol yn un drwy\u2019r we \u2013 fel y digwyddodd yn 2020 a 2021; ni fydd casgliad o ddrws i ddrws. GALLWCH GYFRANNU YMAOs nad am wneud ar y we gallwch anfon siec yn daladwy i \u2018Gymorth Cristnogol\u2019 at William Howells, Rhyd-y-gof, Penrhyn-coch SY23 3EQ neu at Eglwys St Ioan d/o Y Ficerdy, Garth, Penrhyn-coch SY23 3EP. Bydd y ddau sefydliad yn eu tro yn anfon yr arian ymlaen at Gymorth Cristnogol. Mae blychau casglu hefyd ar gael am yr wythnos yn y Siop ac yn Garej NISA Ty\u0302 Mawr."}, {"text_idx": "#000005", "text": "The 2022 Penrhyn-coch collection for Christian Aid is again through this JustGiving page, as in 2020 and 2021; there will be no door-to-door collection. PLEASE DONATE HEREIf you do not wish to donate through this page, you can donate by cheque payable to \u2018Christian Aid\u2019 and please send to William Howells, Rhyd-y-gof, Penrhyn-coch SY23 3EQ or to St John\u2019s Church, c/o Y Ficerdy, Garth, Penrhyn-coch SY23 3EP. The churches will send your contribution on to Christian Aid.Collection boxes are also available during this week at the Shop and at NISA Ty\u0302 Mawr Garage."}, {"text_idx": "#000006", "text": "Clicio i'w rannu ar Twitter (Opens in new window)Click to share on Facebook (Opens in new window)"}, {"text_idx": "#000018", "text": "Rydym wedi ein tristau i glywed am farwolaeth y Parch Lyn Lewis Dafis, offeiriad Bro Padarn a Swyddog Iaith Gymraeg ar gyfer Esgobaeth Tyddewi. Rydym yn gweddi\u0308o dros ei deulu yn y cyfnod trist hwn. Bydded iddo orffwys mewn hedd a chyfodi mewn gogoniant. /hp6gIE0lqm"}, {"text_idx": "#000032", "text": "Arddangosfa ar y cyd rhwng blant yr ysgol a Garej TyMawr i gofio heddiw ar #DyddYCofio2021 #BythYnAngofA display between the school children and Garage TyMawr to remember today on #RemebranceDay2021 #LestWeForget /TSFfTlTfn5"}, {"text_idx": "#000033", "text": "Sul y Tractorau! / Tractor Sunday!"}, {"text_idx": "#000034", "text": "Cynhaliwyd Taith Tractorau eleni eto er budd Ysgol Penrhyn-coch. Diolch i bawb fu\u2019n trefnu a chymryd rhan, ac a gyfrannodd yn hael at yr achos."}, {"text_idx": "#000035", "text": "A Tractor Run was held again this year in aid of Ysgol Penrhyn-coch. Thanks to all who organised the event, those who took part and all who contributed generously to the cause."}, {"text_idx": "#000036", "text": "Am ddiwrnod Dydd Sul \u2013 codwyd \u00a31617 \u2013 arbennig iawn. Diolch yn fawr i bawb am gefnog! What a fantastic day on Sunday! \u00a31617 was raised- brilliant! Thank you to everyone who supported! A real community spirit! \ud83d\ude9c #cymuned #ffermwyrmentrus #taithtractorau /yUaQBGN0hB"}, {"text_idx": "#000039", "text": "Mae\u2019n aeaf arnom unwaith eto wrth i\u2019r hin oeri ac ambell storom eira fygwth. Ond rhywsut y mae\u2019r gaeaf hwn yn wahanol ac wedi dwyn ei fesur ychwanegol o lymdra a gerwinder, gofid a thristwch i\u2019n rhan. Y mae\u2019r ystadegau syn sy\u2019n nodi\u2019r cynnydd yn niferoedd y rhai sy\u2019n dioddef bellach o haint y Coronafirws ac o\u2019r marwolaethau dyddiol yn ein brawychu ac yn fodd i\u2019n hatgoffa o\u2019r angen i fod yn wyliadwrus ac i gadw\u2019n saff."}, {"text_idx": "#000041", "text": "Y mae\u2019r salmydd yn ein cyfeirio yn Salm 91 at y Duw sy\u2019n gwarchod \u2013 y Duw sy\u2019n ein cadw\u2019n ddiogel."}, {"text_idx": "#000042", "text": "Y mae\u2019r sawl sy\u2019n byw yn lloches y Goruchaf, ac yn aros yng nghysgod yr Hollalluog, yn dweud wrth yr Arglwydd: Fy noddfa a\u2019m caer, fy Nuw, yr un yr ymddiriedaf ynddo. Oherwydd bydd ef yn dy waredu o fagl yr heliwr, ac oddi wrth bla difaol; bydd yn cysgodi drosot a\u0302\u2019i esgyll a chei nodded dan ei adenydd."}, {"text_idx": "#000045", "text": "Mi fyddai pobl Sir Benfro yn arfer dweud, os digwydd i\u2019r esgyrn eira aros yn hir, taw disgwyl am ragor y maent, a bron yn ddieithriad mi fyddai ambell gawod yn siw\u0302r o ddisgyn."}, {"text_idx": "#000046", "text": "A barnu oddi wrth ragolygon y tywydd mae\u2019n debygol y bydd hi\u2019n aeaf am dipyn eto a sia\u0302r go lew o\u2019i oerwynt a\u2019i eira ar ei ffordd cyn y dychwel y gwanwyn i\u2019r tir drachefn. Felly daliwn ati a\u2019n ffydd a\u2019n hymddiriedaeth yn Nuw."}, {"text_idx": "#000048", "text": "\u2018A\u2019r gaeaf oedd hi,\u2019 meddai Ioan yn y ddegfed bennod o\u2019i Efengyl, gan ddatgelu ei ddawn i roi sylw i ryw fanylyn a fedr gyfoethogi ein deall. Y mae Ioan yn cyflwyno i ni gameo o\u2019r Crist yn dod wyneb yn wyneb a\u0302\u2019i wrthwynebwyr yng Nghloestr Solomon. Maent yn gwrthod credu mai yntau oedd y Meseia ac wrthi\u2019n casglu cerrig i\u2019w labyddio, a rywsut mae\u2019r ymadrodd hwnnw \u2018a\u2019r gaeaf oedd hi\u2019 yn bortread o oerfelgarwch perthynas, ac yn arwyddo cychwyn y cynllwyn ymhlith rhai o\u2019r Iddewon i gael gwared a\u0302\u2019r Crist."}, {"text_idx": "#000049", "text": "Ym mhennod glo Llythyr Cyntaf Paul at eglwys Corinth y mae\u2019r Apostol Paul yn rhannu iddynt ei obeithion i ddod atynt cyn y gaeaf ac yn so\u0302n fan honno am gynlluniau ar gyfer taith. Taith ydoedd a oedd yn cwmpasu lleoliadau newydd a thiriogaeth na fentrwyd iddi gynt. Bu\u2019r weledigaeth a gafodd o\u2019r gw\u0302r o Facedonia yn ei gymell \u2018i ddod trosodd i\u2019w cynorthwyo\u2019 yn ysgogiad iddo fentro i gyfandir Ewrop ac i ehangu maes ei genhadaeth \u2013 \u2018oherwydd,\u2019 meddai, \u2018y mae drws wedi ei agor imi, un eang ac effeithiol, er bod llawer o wrthwynebwyr \u2013 bydded inni sefyll yn wrol a chadarn yn y ffydd ac mewn cariad.\u2019 Y mae hwnnw\u2019n gymhelliad digonol i daith blwyddyn newydd hefyd, taith yr edrychwn ymlaen at ei cherdded gan fentro iddi mewn ffydd ac ymddiriedaeth."}, {"text_idx": "#000052", "text": "Y mae\u2019r Apostol Paul wedyn yn cloi ei lythyr olaf at weinidog ifanc o\u2019r enw Timotheus gyda\u2019r anogaeth: \u2018Gwna dy orau i ddod ataf cyn y gaeaf.\u2019"}, {"text_idx": "#000053", "text": "Anogaeth am gwmni a chymorth mewn gaeaf o sefyllfa ac ynghanol amgylchiadau anodd. Y mae Paul yn y carchar yn Rhufain \u2013 y mae dedfryd y llys wedi mynd yn ei erbyn, ac y mae yntau yn wynebu ei ddienyddio."}, {"text_idx": "#000054", "text": "Mae llawer o\u2019i gymdeithion wedi mynd a\u2019i adael, ac y mae\u2019n awyddus i rannu\u2019r gyfeillach olaf hon a\u0302\u2019r rhai a barhaodd yn deyrngar iddo. Y mae gaeaf yn y cyswllt hwn yn awgrymu tyndra, gofid a thrallod. Yr oedd yn aeaf ar Paul mewn mwy nag un ystyr, a geilw am gysur a chwmni cyfeillion i gynnal breichiau ynghanol argyfwng."}, {"text_idx": "#000058", "text": "Yn y drydedd bennod o Lyfr Joshua yn yr Hen Destament ryn ni\u2019n cael hanes y genedl yn paratoi i adael y gwersyll a chroesi\u2019r Iorddonen i feddiannu gwlad Cannan \u2013 mae arch y cyfamod wedi ei chodi a dyma Joshua yn codi ar ei draed ac yn annerch y bobl: \u2018Ymgysegrwch,\u2019 meddai, \u2018oherwydd yfory bydd yr Arglwydd yn gwneud rhyfeddodau yn eich mysg ... (Josua 3: 5)"}, {"text_idx": "#000059", "text": "Y mae\u2019r proffwyd Jeremeia yn ein hatgoffa fod gan Dduw \u2018gynlluniau ar gyfer ei bobl, cynlluniau i\u2019w llwyddo ac nid i\u2019w llesteirio, cynlluniau i roi iddynt obaith a dyfodol.\u2019 (Jer. 29:11). A geilw Habacuc arnom i \u2018ddisgwyl yn amyneddgar am y weledigaeth y mae Duw wedi ei darparu a phan ddatguddir hi, i redeg a\u0302 hi a\u2019i rhannu.\u2019 (Hab. 2:2)"}, {"text_idx": "#000063", "text": "Bendith Duw arnoch a\u2019i amddiffyn, a chyda fy nghofion cynhesaf,Peter"}, {"text_idx": "#000064", "text": "GWEDDI: Diolch i Ti, O Dad, am dy amddiffyn a\u2019th arweiniad inni trwy ddyddiau\u2019r flwyddyn anodd a aeth heibio; cadw ni yng nghelwrn dy law a chyfeiria ni i gyflawni dy fwriadau a gwneuthur dy ewyllys. Diolch dy fod ti yn ddigyfnewid, yn parhau yn noddfa ac yn nerth ac yn gymorth inni ymhob cyfyngder. Diolch am dy fendithion a\u2019th ddaioni inni. Tywys ni i ryngu dy fodd a dwyn clod i\u2019th enw, yn enw ac yn haeddiant Iesu Grist. Amen."}]